ไทยยูเนี่ยนไล่ซื้อกิจการทั่วโลก
ล่าสุดฮุบแบรนด์ รูเก้นฟิช nผู้นำอาหารทะเลกระป๋องเยอรมัน,ผู้สื่อข่าวรายงานว่า บริษัท ไทยยูเนี่ยน กรุ๊ป จำกัด (มหาชน) (TU) ผู้ผลิตและแปรรูปปลาทูน่ากระป๋องรายใหญ่ที่สุดของโลก และยังเป็นเจ้าของแบรนด์อาหารทะเลชั้นนำทั่วโลก ประกาศเมื่อวันที่ 21 ธ.ค.ว่า บริษัทได้ทำสัญญาซื้อหุ้นส่วนใหญ่ของบริษัท รูเก้น ฟิช (Rügen Fisch AG) ผู้นำตลาดอาหารทะเลกระป๋องในประเทศเยอรมนี พร้อมแบรนด์ฮาเว็สต้า (Hawesta) โดยบริษัทยังคงให้ความไว้วางใจให้ทีมผู้บริหารที่เป็นผู้ถือหุ้นเดิมบริหารกิจการร่วมกันกับทีมผู้บริหารของไทยยูเนี่ยนต่อไป และบริษัทมีกำหนดจะเข้าซื้อหุ้นให้แล้วเสร็จภายในสิ้นเดือนม.ค.59 แต่ขึ้นอยู่กับขั้นตอนการซื้อขายหุ้นในเยอรมนี ทั้งนี้ ,รูเก้น ฟิช มีผลประกอบการสูงกว่า 140 ล้านยูโร หรือกว่า 5,600 ล้านบาท โดยมีผลิตภัณฑ์หลักคือปลาเฮอร์ริ่ง ปลาแม็ค–เคอเรล และปลาแซลมอน ทั้งแบบสดและแช่เย็น จัดจำหน่ายไปยังห้างค้าปลีกชั้นนำทั่วเยอรมนีภายใต้แบรนด์หลักอย่างรูเก้น ฟิช (Rügen Fisch) ฮาเวสต้า (Hawesta) อ็อสต์เซย์ฟิช (Ostsee Fisch) ไลเซลล์ (Lysell) และแบรนด์โออีเอ็มอีกมากมาย ปัจจุบันมีพนักงานกว่า 850 คนกระจายอยู่ในโรงงานที่ทันสมัยที่สุด 3 แห่งในเยอรมนีและลิทัวเนีย,ด้านนายธีรพงศ์ จันศิริ ประธานกรรมการบริหารและประธานเจ้าหน้าที่บริหารไทยยูเนี่ยน กล่าวว่า เยอรมนีเป็นตลาดอาหารทะเลที่ใหญ่ที่สุดแห่งหนึ่งของยุโรป และเป็นหนึ่งในตลาดยุทธศาสตร์ที่สำคัญของไทยยูเนี่ยนฯในยุโรป การเป็นหุ้นส่วนกับรูเก้น ฟิช จะส่งผลให้ไทยยูเนี่ยนกลายเป็นผู้นำตลาดในเยอรมนี และช่วยเสริมความแข็งแกร่งด้านการเป็นผู้นำอาหารทะเลในยุโรปของไทยยูเนี่ยนยิ่งขึ้น การเข้าควบซื้อกิจการครั้งนี้ มีประโยชน์เชิงยุทธศาสตร์สำหรับไทยยูเนี่ยน เนื่องจากในเยอรมนีปลาทูน่านับเป็นเซ็กเม้นต์อาหารทะเลที่มีการเติบโตมากที่สุด และยังมีศักยภาพในการเติบโตได้อีกมาก ทั้งยังเป็นการผนึกกำลังกับแบรนด์อื่นๆของไทยยูเนี่ยน ได้แก่ คิง ออสก้าร์ และเมอร์อไลอันซ์ ซึ่งเมื่อได้ผนึกกำลังทางการตลาดของรูเก้น ฟิช กับความเชี่ยวชาญระดับโลกในการแปรรูปปลาทูน่าของไทยยูเนี่ยนจะช่วยให้บรรลุเป้าหมายหลักปี 63 ที่ตั้งเป้ายอดขาย 8,000 ล้านเหรียญสหรัฐฯไว้,ทั้งนี้ ไทยยูเนี่ยนเป็นผู้ผลิตทูน่าบรรจุกระป๋องที่ใหญ่ที่สุดของโลก และเป็นหนึ่งในผู้ผลิตอาหารทะเลรายใหญ่ของโลกโดยมียอดขายกว่า 100,000 ล้านบาทต่อปี มีการจ้างงานกว่า 46,000 ตำแหน่งทั่วโลกโดยก่อนหน้านี้ได้เข้าไปซื้อกิจการอาหารทะเลที่เป็นแบรนด์ชั้นนำในต่างประเทศ เช่น Chicken of the Sea, John West, Petit Navire, Parmentier, Mareblu, Century และแบรนด์ที่จำหน่ายในไทย เช่น ซีเล็ค ฟิชโช และเบลลอตต้า.
บริษัท ไทยยูเนี่ยน กรุ๊ป จำกัด (มหาชน) (TU) ผู้ผลิตและแปรรูปปลาทูน่ากระป๋องรายใหญ่ที่สุดของโลก และยังเป็นเจ้าของแบรนด์อาหารทะเลชั้นนำทั่วโลก ประกาศเมื่อวันที่ 21 ธ.ค.ว่า บริษัทได้ทำสัญญาซื้อหุ้น
ไทยยูเนี่ยน,ธีรพงศ์ จันศิริ,หุ้น,ซื้อกิจการทั่วโลก,อาหารทะเล,ข่าว,ไทยรัฐฉบับพิมพ์